OpenLLM-France/wikimedia huggingface dataset:
# Kalanchoe rolandi-bonapartei

Kalanchoe rolandi-bonapartei és una espècie de planta suculenta del gènere Kalanchoe, de la família de les Crassulaceae.

## Descripció

Planta perenne, robusta, de fins a 2 m d'alçada, coberta de pèls minúsculs però que sembla glabra.
Les tiges són fortes, de 3 a 5 mm de diàmetre, erectes a decumbents, molt ramificades.
Les fulles són peciolades a subsèssils, de color verd fosc-oliva, pecíol prim, àmpliament amplexicaule, d'1 a 3,5 cm, làmina ovada-oblonga a ovada-Ianceolada, de 5 a 25 cm de llarg i de 2 a 7 cm d'ample, punta molt obtusa, base ± cordada o cuneada, auriculada, marges dentats a doblement crenats-dentats.
Les inflorescències en panícules laxes, de 6 a 20 cm, que produeixen propàguls, pedicels esvelts, glabres, de 8 a 12 mm.
Les flors són pèndules; calze glabres, de color verd a marró-vermellós, tub de 1 a 3 mm; sèpals ovats a deltoides, aguts, de 6 a 7 mm de llarg i de 2,7 a 3,2 mm d'ample; corol·la tubular a campanulada, de color groc-verd, groc-vermellós a ataronjat, amb línies vermelles, lleugerament amb pèls glandulars; tub ± 4 angulars cap a la base, de 10 a 18 mm; pètals ovats, obtusos, de 6 a 8 mm de llarg i de 6 a 7 mm d'ample; estams inserits a la meitat del tub de la corol·la, lleugerament sobresortints; anteres de color groc.

## Distribució

Planta endèmica del nord de Madagascar. Creix a les roques.

## Taxonomia

Kalanchoe rolandi-bonapartei va ser descrita per Raymond-Hamet i Joseph Marie Henry Alfred Perrier de la Bâthie (Raym.-Hamet & H.Perrier) i publicada als Annales des Sciences Naturelles; Botanique, série 9 16: 361–363. 1912.

#### Etimologia

Kalanchoe: nom genèric que deriva de la paraula cantonesa "Kalan Chauhuy", 伽藍菜 que significa 'allò que cau i creix'.
rolandi-bonapartei: epítet atorgat en honor del científic i explorador francès Príncep Roland Napoleó Bonaparte.

#### Sinonímia

* Kalanchoe tsaratananensis H.Perrier (1928) / Bryophyllum tsaratananense (H.Perrier) A.Berger (1930)
* Bryophyllum rolandi-bonapartei (Hamet & H.Perrier) Govaerts (1996)

## Referències

* ↑ «Kalanchoe rolandi-bonapartei». International Crassulaceae Network.
* ↑ «Kalanchoe rolandi-bonapartei Raym.-Hamet & H.Perrier». International Plant Names Index.
* ↑ «Epónimos del género Kalanchoe Adanson (Crassulaceae)». Bouteloua.
# Pinacle

Aquest article tracta del pinacle arquitectònic, per al joc vegeu Pinacle (joc)
Un pinacle és un element arquitectònic en forma de con, punxegut i, normalment, fet de pedra que se situa al capdamunt, com a coronament, dels contraforts d'una catedral. És característic de l'arquitectura gòtica.
Se solen fer de pedra, encara que també n'hi ha de plom. Té una funció principalment decorativa però també baixa les forces laterals que venen dels arcbotants perquè es tornin verticals i baixin pel seu pes. Dona una sensació de més altitud a l'edifici, una de les característiques de l'arquitectura gòtica. No obstant això, serveix igualment per reforçar amb el seu propi pes la resistència dels contraforts sobre els quals s'assenta, que a la vegada contraresten l'empenta dels arcbotants.

## Referències

* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.168. DL M-50.522-2002. ISBN 84-8332-391-5 [Consulta: 6 desembre 2014].
* ↑ «pinacle». Gran Enciclopèdia Catalana. Barcelona: Grup Enciclopèdia Catalana.
# Resolució 1052 del Consell de Seguretat de les Nacions Unides

La Resolució 1052 del Consell de Seguretat de les Nacions Unides fou adoptada per unanimitat el 18 d'abril de 1996. Després de recordar anteriors resolucions sobre Israel i el Líban, inclosa la 425 (1978), el Consell va demanar l'immediat alto el foc durant l'Operació Raïm de la Ira.
El Consell de Seguretat va expressar la seva preocupació per les conseqüències que tindrien en el procés de pau a l'Orient Mitjà els combats entre Israel i el Líban, i els atacs contra objectius civils com a resultat la pèrdua de vides. Es va posar èmfasi en la necessitat de respectar el dret internacional humanitari a la protecció dels civils, i també era preocupat per la seguretat de la UNIFIL després d'un atac contra una base per les forces israelianes el 18 d'abril 1996 que va provocar la mort de civils.
La resolució va exigir el cessament d'hostilitats i va donar suport a la necessitat d'esforços diplomàtics en curs per resoldre el conflicte. Va reafirmar el seu compromís amb el sobirania, integritat territorial i la independència del Líban, i va demanar la protecció dels civils i la llibertat de moviment de la UNIFIL. Es va fer una petició als Estats membres perquè proporcionessin assistència humanitària a la població civil i ajuda a la reconstrucció del país. Es va demanar al Secretari General Boutros Boutros-Ghali que mantingués informat al Consell sobre l'evolució de la situació.
Es va aconseguir finalment un alto el foc el 28 d'abril de 1996, en la Comprensió d'alto el foc entre Israel i el Líban de 1996 entre Israel i Hezbollah.

## Referències

* ↑ «Security Council calls for immediate end to hostilities in Lebanon, expresses support for diplomatic efforts». United Nations, 18-04-1996.
* ↑ Europa Publications. The Europa directory of international organizations, Volume 9. 9. Europa Publications Limited, 2000, p. 59. ISBN 978-1-85743-425-5.

## Vegeu també

* Llista de resolucions del Consell de Seguretat de les Nacions Unides 1001 a la 1100 (1995 - 1997)

## Enllaços externs

* PDF Text de la Resolució a UN.org
# Daimiel

Daimiel és un municipi de la província de Ciudad Real a la comunitat autònoma de Castella-la Manxa.

## Geografia

Està situat a la comarca del Camp de Calatrava, a 30 km de Ciudad Real. Té una superfície de 438 km² i una població de 17721 habitants (cens de 2005). El codi postal és 13250. Limita al nord amb Manzanares, al nord-est amb Las Labores, a l'est amb Torralba de Calatrava, al sud amb Bolaños de Calatrava, al sud-oest amb Almagro, i a l'oest amb Villarrubia de los Ojos, Arenas de San Juan, Malagón, Fuente el Fresno i Puerto Lápice.

## Personatges il·lustres

* Pedro Estala; hel·lenista i crític literari afrancesat amic de Leandro Fernández de Moratín.
* Miguel Fisac: arquitecte.
* Juan Alonso y de los Ruizes Fontecha, metge i lexicògraf.

## Festes i fires

Les festes majors del poble se celebren en honor de la verge de les Creus, es realitzen entre les dates del 31 d'agost fins al 5 de setembre. El seu principal atractiu és "Daimiel en concierto" on es fan concerts a l'auditori municipal també anomenat Rockodromo de la Mancha.
A les festes del 2005 es va produir un brot de shigel·losi arrel del consum d'unes patates amb salsa.

## Vegeu també

* Parc Nacional de Tablas de Daimiel.
* Església de Santa Maria la Major (Daimiel)
* Brot de shigel·losi a Castella-La Manxa de 2005

## Referències

* ↑ Ortiz Armengol, Pedro. El año que vivió Moratín en Inglaterra, 1792-1793 (en castellà). Castalia, 1985, p.194.
* ↑ Zamora Soria, Francisco. La guerra civil en Castilla-La Mancha, 70 años después (en castellà). Univ de Castilla La Mancha, 2008, p.787. ISBN 8484275558.
* ↑ Hernández Morejón, Antonio. Historia bibliográfica de la medicina española, Volum 4 (en castellà). Imprenta de la Viuda de Jordán e Hijos, 1846, p.107.
* ↑ «Fiestas» (en castellà), 02-05-2019. [Consulta: 16 novembre 2020].
* ↑ Castell Monsalve, Juan; Gutiérrez Ávila, Gonzalo; Rodolfo Saavedra, Remedios; Santos Azorín, Antonia «Brote de shigellosis con 146 casos relacionado con una feria». Gaceta Sanitaria, 22, 1, 01-02-2008, pàg. 35–39. ISSN: 0213-9111.

## Enllaços externs

* Ajuntament de Daimiel
* Visita turística per Daimiel Arxivat 2008-02-08 a Wayback Machine.
* Església a Daimiel
# Luigi Di Maio

Luigi di Maio (Avellino, 6 de juliol de 1986) és un polític italià, diputat de la Legislatura XVII de la República Italiana pel Moviment 5 Estels. És vicepresident de la Cambra de diputats des del 21 de març de 2013, el més jove en la història de la República a ocupar aquest càrrec. El 23 de setembre de 2017 va ser triat en primàries líder del M5I rellevant a Beppe Grillo.

## Trajectòria

Di Maio és el més gran de tres germans: la seva germana és un any més jove i estudia arquitectura, i el seu germà té vuit anys menys. La seva mare és professora d'italià i llatí a una escola secundària i el seu pare un contractista del sector de la construcció.
Di Maio havia treballat com "auxiliar de servei" a la tribuna d'autoritats de l'Estadi de Futbol Sant Paolo de Nàpols, com a tècnic informàtic, comercial i cambrer abans d'arribar a la Cambra de diputats.
Es va inscriure al Moviment 5 Estels el 2007. El 2010 va ser candidat a regidor a l'ajuntament de la seva localitat, on s va obtenir només 50 vots. El 2013 va obtenir un escó al Parlament italià i aquest mateix any va ser nomenat vicepresident de la Cambra dels diputats, convertint-se en el polític més jove a ocupar aquest càrrec en la història d'Itàlia.
Des de la seva elecció com a diputat el 2013 es va convertir a la mà dreta de Beppe Grillo i l'altre fundador del moviment, el desaparegut empresari Gianroberto Casaleggio.
El 23 de setembre de 2013 va ser triat en primàries candidat a primer ministre del M5E per a les eleccions generals previstes a Itàlia el 2018. Va obtenir 30.937 vots sobre els 37.742 emesos a través de la plataforma digital Rousseau, instrument del moviment per comunicar-se i adoptar decisions. El moviment compta amb 130 mil inscrits. Els altres set contrincants eren càrrecs municipals desconeguts.

### Controvèrsia amb França

El gener de 2019 va demanar a la Unió Europea que estudiés "sancions" per a països que "empobreixen Àfrica", com el fet de França amb el franc CFA, considerat una divisa colonial, ja que una moneda tan forta els dificulta exportar els seus productes : "La UE hauria castigar França i a tots els països que, com França, empobreixen Àfrica i acaben per obligar les persones a anar-se'n, perquè el lloc dels africans és Àfrica i no el fons del Mediterrani".

## Referències

* ↑ «Luigi Di Maio è il nuovo vicepresidente della Camera» Arxivat 2017-08-31 a Wayback Machine.. Campaniasuweb (en italiano). Consultado el 24 de septiembre de 2017. «Luigi Di Maio è il nuovo vicepresidente della Camera» (en italiano). [Consulta: 24 setembre 2017]. Arxivat 2017-08-31 a Wayback Machine.
* ↑ «Grillo cede el paso a Di Maio, de 31 años, como líder del M5E». [Consulta: 24 setembre 2017].
* ↑ «Luigi Di Maio, elegido líder del Movimiento 5 Estrellas» (en castellà). [Consulta: 24 setembre 2017].
* ↑ «FOREX Africa: The CFA Franc aka The African Euro». Arxivat de l'original el 2023-08-08. [Consulta: 22 gener 2019].
* ↑ África: “El franco CFA es una herramienta de servidumbre voluntaria”
* ↑ «Italia pide sanciones contra Francia por el franco africano, al que califica de moneda colonia» (en castellà). [Consulta: 22 gener 2019].
# Harry Kewell

Harold "Harry" Kewell (nascut a Sydney, Nova Gal·les del Sud, Austràlia el 22 de setembre de 1978), és un exjugador de futbol australià. Jugà al Liverpool, el Galatasaray i el Melbourne Heart FC de la Hyundai A-League, entre d'altres, normalment com a mitja punta o davanter.
També va ser internacional amb selecció de futbol d'Austràlia d'ençà que debutà l'any 1996 i va participar en dues Copes del Món.
Trajectòria com a entrenador:
* 2015–2017 Watford FC (futbol base)
* 2017–2018 Crawley Town
* 2018 Notts County FC

## Referències

* ↑ «Melbourne Heart sign Kewell» (en anglès). Web de ESPN. [Consulta: 6 juny 2013].
* ↑ «Heart confirms Kewell signing» (en anglès). Web de footballaustralia.com.au. Arxivat de l'original el 2014-01-10. [Consulta: 6 juny 2013].

## Enllaços externs

* Perfil de Kewell Arxivat 2009-03-02 a Wayback Machine. a transfermarkt.de (alemany)
* Harry Kewell Arxivat 2009-08-21 a Wayback Machine. a FIFA.com (anglès)
* Perfil de Kewell a Soccerway (anglès)
# Stade Jean-Bouin (Paris)

L'estadi Jean Bouin (Stade Jean-Bouin en francès) és un estadi de 12.000 places, situat al districte 16 de París, al costat del Parc dels Prínceps. Va ser construït el 1925 i renovat el 1970 en la seva configuració actual. El 1975 se li va afegir un gimnàs, i el 1982, un camp d'hoquei. Hi ha també quinze pistes de tennis, deu d'elles de terra batuda.
El Jean Bouin serveix com a estadi esportiu a l'Stade Français CASG Paris, club de rugbi que juga el Top 14. S'hi han disputat també algunes finals de la Ligue 1 de futbol.

## Enllaços externs

* Per la renovació de l'Stade Jean Bouin
* Contra la renovació de l'Stade Jean Bouin
# Kalidou Cissokho

Kalidou Cissokho (Dakar, 28 d'agost de 1978) és un exfutbolista senegalès de la dècada de 2000.
Fou internacional amb la selecció de futbol del Senegal amb la qual participà en la Copa del Món de futbol de 2002.
Pel que fa a clubs, destacà a ASC Jeanne d'Arc i Baku.

## Referències

* ↑ «Fifa.com». Arxivat de l'original el 2008-10-01. [Consulta: 20 agost 2019].
* ↑ «Profile on FK Baku Official Site». Arxivat de l'original el 2012-02-26. [Consulta: 20 agost 2019].
# Synasellus leysi

Synasellus leysi és una espècie de crustaci isòpode pertanyent a la família dels asèl·lids.

## Distribució geogràfica

Es troba a la península Ibèrica: Espanya.

## Referències

* ↑ Braga, J. M., 1944. Note sur un genre d'Asellides nouveau du Portugal (Synasellus n. gen.) et description d'une sous-espèce nouvelle de ce genre. Publicaçoes do Instituto de Zoologia "Dr. Augusto Nobre" 17: 1–11.
* ↑ uBio (anglès)
* 1 2 Henry, J. P. & G. Magniez, 1995. Presence de Synasellus (Crustacea, Isopoda, Asellidae, stygobies) dans la province de Huelva (Espagne). Beaufortia, 45: 51-60.
* 1 2 Catalogue of Life (anglès)
* ↑ uBio (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ La fauna acuática subterránea de Andalucía (castellà)

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* Encyclopedia of Life (anglès)
* ION (anglès)
* BioLib (anglès)
# Lower Manhattan

Lower Manhattan és el barri més al sud de l'illa de Manhattan, un dels boroughs de New York, als Estats Units d'Amèrica. És delimitat pel carrer Chambers al nord, North River (una part del curs del Hudson River) a l'Oest, l'East River a l'Est, i al Sud per Battery Park i l'Upper New York Bay. Lower Manhattan, anomenat també Financial District, inclou Wall Street, City Hall, el Municipal Building, i l'emplaçament del World Trade Center Ground Zero. És el quart "Central business district" del país després de Midtown (Manhattan), el Loop (Chicago) i Washington; era el tercer CBD abans dels Atemptats de l'11 de setembre de 2001.

## Llocs d'interès

Al barri hi ha diversos indrets històrics i turístics, com el Castle Clinton National Monument, el petit parc de Bowling Green on es troba l'Alexander Hamilton U.S. Custom House, el Federal Hall, la Fraunces Tavern, el South Street Seaport, el Fulton Fish Market, el Woolworth Building i Trinity Church.

## Enllaços externs

* (anglès) Informació de LowerManhattan Arxivat 2020-08-17 a Wayback Machine.
* (anglès) Plànol de Lower Manahattan Arxivat 2007-07-12 a Wayback Machine. (PDF)
# Stade Ernest-Wallon

L'Stade Ernest-Wallon, abans Parc des Sports i després Stade des Sept Deniers, és l'estadi de l'equip de rugbi Stade Toulousain el qual n'és també el propietari. Després de la seva renovació a principis dels anys 2000, disposa de 19.500 places per a espectadors. Està situat al barri dels Sept-Deniers a prop de Blanhac, al nord-oest de Tolosa de Llenguadoc.
Duu el nom d'Ernest Wallon, president del també equip de rugbi Stade Olympien des Étudiants de Toulouse (SOET) i professor de dret a la Universitat de Tolosa, de principis del segle xx. Wallon va participar també en la creació de l'Stade des Ponts Jumeaux de Tolosa.

## Enllaços externs

* La pàgina "Ernest Wallon" dins del web oficial de l'Stade toulousain
# Liptovské Revúce

Liptovské Revúce és un poble i municipi d'Eslovàquia que es troba a la regió de Žilina, al centre-nord del país.
# Katherine Jenkins

Katherine Jenkins (Neath, Gal·les, 29 de juny de 1980) és una mezzo-soprano gal·lesa. És una crossover que interpreta un ampli espectre de gèneres, des d'àries operístiques a cançó popular, teatre musical, o himnes.
Des de l'octubre de 2013, Jenkins ha mantingut una relació amb l'actor i productor Andrew Levitas, també director i guionista de les pel·lícules Lullaby (2014) i Minamata (2020). La parella es va comprometre l'abril de 2014 i es van casar al palau de Hampton Court el 27 de setembre de 2014. Jenkins va donar a llum la filla de la parella, Aaliyah Reign Levitas, el 30 de setembre de 2015, i l'abril de 2018 va néixer el seu fill Xander Robert Selwyn.

## Discografia

* Premiere (2004)
* Second Nature (2004)
* Living a Dream (2005)
* Serenade (2006)
* Rejoice (2007)
* Sacred Arias (2008)
* Believe (2009)
* Daydream (2011)

## Referències

* ↑ "«Fitxa a Classical Crossover.co.uk» (en anglès). Arxivat de l'original el 2018-07-13. [Consulta: 12 setembre 2011].
* ↑ "«Fitxa a Classical Archives» (en anglès). [Consulta: 12 setembre 2011].
* ↑ Alison Sanders. «Katherine Jenkins thanks well-wishers for their congratulations on her 'engagement' to Andrew Levitas - Wales Online» (en anglès). walesonline, 21-04-2014. [Consulta: 1r octubre 2015].
* ↑ «Katherine Jenkins engaged to director Andrew Levitas» (en anglès). BBC News. [Consulta: 1r octubre 2015].
* ↑ Rachel Mainwaring. «The picture of elegance: Katherine Jenkins poses with her husband Andrew Levitas on their wedding day» (en anglès). walesonline, 28-09-2014. [Consulta: 1r octubre 2015].
* ↑ Harper, Paul; Shaw, Hannah «How many kids does Katherine Jenkins have, is she married and what are her biggest songs?» (en anglès). The Sun, 12-11-2019 [Consulta: 17 març 2020].

## Enllaços externs

* Katherine Jenkins - Lloc web oficial
* Katherine Jenkins biography from BBC Wales (anglès)
* Katherine Jenkins on Classicalx (anglès)
* Official Record Label Website Arxivat 2016-11-25 a Wayback Machine. (anglès)
# Platanistó

El Platanistó (grec antic: Πλατανιστών) fou el nom d'un riu d'Arcàdia, afluent del riu Neda, que naixia a l'oest de Licosura. El riu s'havia de travessar per anar a Figàlia. Solament l'esmenta Pausànies, i Smith l'identifica amb un riu de nom Gastritzi.

## Referències

* ↑ Smith, William (ed.). «Plataniston». Dictionary of Greek and Roman Geography (1854). [Consulta: 31 gener 2021].
* ↑ Smith, William (ed.). «Licosura». Dictionary of Greek and Roman Geography (1854). [Consulta: 31 gener 2021].
# Resolució 1332 del Consell de Seguretat de les Nacions Unides

La Resolució 1332 del Consell de Seguretat de les Nacions Unides fou adoptada per unanimitat el 14 de desembre de 2000. Després de reafirmar les resolucions 1234 (1999), 1258 (1999), 1265 (1999), 1273 (1999), 1279 (1999), 1291 (1999) i 1296 (1999), 1304 (2000) i 1323 (2000) sobre la situació a la República Democràtica del Congo, el Consell va ampliar el mandat de la Missió de les Nacions Unides a la República Democràtica del Congo (MONUC) fins al 15 de juny de 2001.
El Consell de Seguretat va lamentar les nombroses violacions de l'alto el foc, les hostilitats contínues i la manca de diàleg. Hi va haver acords per aturar els enfrontaments i el país havia de suportar la missió de la MONUC. La situació humanitària a la República Democràtica del Congo i les greus conseqüències del conflicte en els països veïns es van tractar el Consell. També hi havia preocupació per la ràpida propagació del VIH/SIDA entre dones i nenes pel conflicte, el desplegament de l'ús militar dels nens i la dificultat d'assistència als refugiats.
Totes les parts de Acord d'alto el foc de Lusaka van ser convidades a cessar les hostilitats i a intensificar les negociacions. Es va demanar a la República Democràtica del Congo que cooperés amb la MONUC i que implementés les disposicions del Status of Forces Agreement. La resolució va aprovar la proposta del secretari general Kofi Annan d'enviar observadors militars addicionals a la regió, i se li va demanar que presentés un informe sobre les maneres d'abordar la situació a les zones frontereres properes a Uganda, Ruanda i Burundi.
Va demanar la retirada de les forces de Ruanda i Uganda i d'altres tropes estrangeres del país. A més, es va demanar a totes les parts que respectessin els drets humans i vetllar perquè no s'utilitzessin més nens soldats en el conflicte armat. El Consell també va convidar a totes les parts a promoure el desarmament, la desmobilització, la reintegració i la repatriació de tots els grups armats, en particular el Consell Nacional per la Defensa de la Democràcia-Forces per la Defensa de la Democràcia (FDD), l'ex-FAR/Interahamwe de Ruanda i les Forces Democràtiques Aliades (ADF).
Finalment, les parts van ser convidades a cooperar amb el grup d'experts per investigar l'explotació il·legal dels recursos naturals congolesos. L'aprovació de la Resolució 1332 va portar al retorn de 165 nens congolesos per l'UNICEF.

## Referències

* ↑ «Security Council extends Democratic Republic of the Congo mission until 15 June». United Nations, 14-12-2000.
* ↑ Clément, Jean A. P.. Postconflict economics in sub-Saharan Africa: lessons from the Democratic Republic of the Congo. International Monetary Fund, 2004, p. 53. ISBN 978-1-58906-252-8.
* ↑ Arts, Karin. International criminal accountability and the rights of children. Cambridge University Press, 2006, p. 44. ISBN 978-90-6704-227-7.

## Vegeu també

* Llista de resolucions del Consell de Seguretat de les Nacions Unides 1301 a la 1400 (2000 - 2002)
* Segona Guerra del Congo

## Enllaços externs

* PDF Text de la Resolució a UN.org
# Synasellus longicauda

Synasellus longicauda és una espècie de crustaci isòpode pertanyent a la família dels asèl·lids.

## Distribució geogràfica

Es troba a la península Ibèrica: Portugal.

## Referències

* ↑ Braga, J. M., 1944. Note sur un genre d'Asellides nouveau du Portugal (Synasellus n. gen.) et description d'une sous-espèce nouvelle de ce genre. Publicaçoes do Instituto de Zoologia "Dr. Augusto Nobre" 17: 1–11.
* ↑ uBio (anglès)
* 1 2 Braga, J. M., 1959. Le genre Synasellus et ses especes. Publicações do Instituto de Zoologia "Dr Augusto Nobre" 71:1–72.
* 1 2 Catalogue of Life (anglès)
* ↑ uBio (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-03 a Wayback Machine. (anglès)
* ↑ Fauna ibérica (castellà)
* ↑ Biodiversidade em Portugal (portuguès)
* ↑ Reboleira, Ana Sofia P.S.; Paulo A.V. Borges; Fernando Gonçalves; Artur R.M. Serrano i Pedro Oromí, 2011. The subterranean fauna of a biodiversity hotspot region - Portugal: an overview and its conservation. International Journal of Speleology, 40 (1): 23-37.

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* ION (anglès)
* BioLib (anglès)